《题贤女铺》
宋代·罗愿

许嫁女始字，昔人良所钦。此身有所属，安得强委禽。

嗟哉乃翁愚，弃盟欲重寻。死生还复合，世谓遂初心。

谁知彼寒女，义烈动芳襟。顷来已一惭，厚愧方在今。

正性不负物，临流殒千金。我来吊丛祠，目眩寒潭深。

凄凉一川上，行客闻知音。

作者简介：罗愿 (1136～1184) 字端良，号存斋，徽州歙县呈坎人。汝楫子。荫补承务郎。宋乾道二年(1166)进士 ，历任鄱阳知县、赣州通判、鄂州知事，人称罗鄂州。精博物之学，长于考证。文章精炼醇 雅，有秦汉古文之风。所撰《新安志》10卷，体例完备，章法严密，舍取并合随主旨而定， 尤详物产。提出编纂方志要注重民生，为后世学者重视。著有《尔雅翼》20卷、《鄂州小集 》7卷。